
# **Otodireksyon** lè w vin gen yon lezyon serebral ak egzonerasyon plan Moving *Egzonerasyon lezyon serebral (Acquired Brain Injury, ABI) epi egzonerasyon plan Moving Forward (Moving Forward Plan, MFP) ba w chwa pou dirije kèk nan sèvis egzonerasyon ou yo. Sa rele "otodireksyon".*



*Lè w chwazi pou w dirije sèvis egzonerasyon ou yo poukont ou, se oumenm ki deside kiyès k ap founi sèvis sa yo e se oumenm ki tabli orè travay la. Ou deside tou kisa yo fè.*

*Si w chwazi otodirije, se ou k ap anplwayè travayè swen dirèk la pou sèvis egzansyon otodireksyon yo.*

## Ki sèvis egzonerasyon m ka otojere?

* Egzonerasyon ABI abilitasyon rezidansyèl (ABI-RH) ak MFP-soutyen rezidansyèl (MFP-RS):
  + Soutyen endividyèl e abilitasyon kominotè (sèlman pou patisipan egzonerasyon k ap resevwa sèvis pou yon lavi otonòm)
  + Soutyen konfrè
* Egzonerasyon ABI abilitasyon ki pa rezidansyèl (ABI-N) ak MFP-lavi kominotè (MFP-CL):
  + Konpanyon ki majè
  + Travay kay
  + Menajè
  + Soutyen endividyèl e Abilitasyon kominotè
  + Soutyen konfrè
  + Swen pèsonèl

## Ki responsablite mwen si m chwazi pou m otodirije sèvis mwen yo?

Si w chwazi pou otodirije sèvis yo, ou vin alò anplwayè travayè swen dirèk ou a. W ap responsab pou jere travay ki anrapò ak yon anplwayè tèlke jwenn travayè, angaje yo, fè orè yo e fòme yo, e, si l nesesè, revoke travayè ou a. Jesyonè ka ou a oubyen kowòdinatè sèvis pou egzonerasyon ABI‑MFP ou a ap aprann ou ki dwa ak responsablite ou genyen kòm anplwayè travayè ou a.

W ap responsab pou w ranpli epi voye tout dokimantasyon ki nesesè yo. Se pou w sèvi ak sistèm Verifikasyon Vizit Elektwonik (EVV) la pou apwouve e voye dat ak lè kote travayè swen dirèk ou a founi w sèvis. W ap asire tou ke kantite èdtan li travay pa plis pase kantite èdtan jesyonè ka ou a oubyen kowòdinatè sèvis pou egzonerasyon ABI‑MFP ou a apwouve pa semèn.

## Kisa pou m fè si m bezwen èd pou otodirije sèvis mwen yo?

Si w bezwen èd pou otodirije sèvis ou resevwa yo, alò ou gendwa bezwen yon sibstiti. Yon sibstiti se yon moun ki konnen ni oumenm ni bezwen ou yo e ki pral ede w otodirije sèvis ou resevwa yo.

Si w pa konn okenn moun ki ka yon sibstiti pou ou, jesyonè ka ou a oubyen kowòdinatè sèvis pou egzonerasyon ABI‑MFP ou a ka ede w jwenn yon sibstiti ki ka ede w otodirije sèvis ou yo.

## Kòman jesyonè ka oubyen kowòdinatè sèvis pou egzonerasyon ABI‑MFP mwen an ap ede m otodirije sèvis mwen yo?

Jesyonè ka oubyen kowòdinatè sèvis pou egzonerasyon ABI‑MFP ou a pral evalye sèvis ou bezwen yo, apwouve sèvis ou yo, asire ou konprann ki responsablite ou genyen, epi kontinye ba ou fòmasyon jan sa nesesè pou ede w otodirije sèvis ou yo avèk siksè.

## Kòman travayè swen dirèk mwen an resevwa peman?

MassHealth gen yon ajans ki rele entèmedyè fiskal (fiscal intermediary, FI) ki pral ede w fè sa ki obligatwa pou yon anplwayè ki gen yon travayè, tankou

* resevwa e trete fichye tan anplwaye ou a;
* pare chèk pewòl anplwaye ou a e fè depo dirèk pou anplwaye a;
* deklare epi peye pòsyon taks eta e federal ou yo, ki gen ladan chomaj;
* gen yon asirans pou aksidan nan travay (workers’ compensation) pou anplwaye w la; epi
* emèt anplwaye ou a yon W-2.

## Pou jwenn plis enfòmasyon sou sèvis Egzonerasyon Otodireksyon ABI/MFP yo, kontakte tanpri jesyonè ka ou a oubyen kowòdinatè sèvis pou egzonerasyon ABI‑MFP ou a

ABI-MFP-SD-HT\_2025-05